Stress af på moderne bondegårdsferie – Ekstra Bladet
Se verdens største fly – lanceres i 2016 Ferie
1. maj 2011 - kl. 14:13
Opdateret 8. maj 2011 - kl. 15:40
Ungerne kan udforske vandhuller og hønsene render frit omkring. Find den indre ro på Ærø
Der er masser af tid til at kramme en lille kattekilling på den lille gård Vesteraas.
Ferie på Ærø handler om at stresse ned og slappe af. Og når hverdagens ræs er lagt på hylden, kan man pludselige høre klokkefrøerne kvække i skumringen og se guldsmedene danse på vandspejlet i en lille sø.
På toilet med tyrenPå det lille økologiske landbrug Vesteraas, der er ejet af Nils, Maja og deres tre små døtre, er Ærøs enestående natur attraktionen i sig selv.
- Naturen byder på fantastiske eventyr, men man opdager dem først, når man giver sig tid til lige at tage en dyb indånding, fortæller Nils Ørum. Han er foruden gårdejer og naturvejleder også brygmester på Ærøs anerkendte mikrobryggeri, Rise.
Gården har to ferielejligheder, begge med pejs og eget køkken – hvor køleskabet naturligvis er fyldt op med specialøl fra Rise Bryggeri ved ankomsten. Og glemmer gæsterne under lidt avislæsning på toilettet, at de er på landet, er der en overraskelse i vente, når de løfter hovedet. Badeværelset i den ene lejlighed har nemlig et vindue, der vender direkte ind til stalden, så tyren kan følge med, når der bliver ’pustet grise op’.
Fjernsynet fjernetUngerne kan frit flyve med drager ved stranden, udforske vandhuller og lege med stedets mange kattekillinger, kyllinger og kalve. I folden, hvor de små og nysgerrige Dexter køer render rundt, kommer køernes muler helt tæt på, hvis man har tålmodighed til at sidde stille. Men én ting mangler: fjernsynet. Ifølge Nils Ørum er der dog slet ikke tale om en mangel.
- Gæsterne skal ikke sidde bedøvede foran et fjernsyn. Så giver de sig nemlig ikke tid til at opdage, når en edderkop drister sig til at kravle op ad væggen. Og af dem har vi for resten nogle ordentlige krabater, siger Nils Ørum. "danmark rundt"
Læs mere på vesteraas.dk
1. maj 2011 kl. 14:13
Opdateret 08. maj 2011 kl. 15:40
10 gode råd til at undgå stress og sygdom på ferien
Den største stressfaktor på ferien